Document ID: 31989R3537

KOMISSION ASETUS (ETY) N:o 3537/89,
annettu 27 päivänä marraskuuta 1989,
kaupan pitämisen vaiheesta, johon teurastetun sian keskihinta viittaa
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) 1249/89(2), ja erityisesti sen 4 artiklan 6,
sekä katsoo, että
edustavat markkinat käsittävät maittain komission asetuksen (ETY) 2123/89(3) liitteessä esitettyjen markkinoiden ryhmän,
asetuksen (ETY) N:o 2759/75 4 artiklan 2 kohdan nojalla teurastetun sian hinnan painotettu keskiarvo on vahvistettava yhteisön edustavilla markkinoilla sen arvioimiseksi, edellyttääkö markkinatilanne interventiotoimenpiteitä,
tämän teurastetun sian hintojen keskiarvon määrittämiseksi olisi yhteisössä määrättävä vertailuhinnat; tämän vuoksi olisi viitattava samaan teurastetun sian laatuluokkaan, joka vastaa asetuksen (ETY) N:o 2759/75 4 artiklan 1 kohdassa tarkoitettua vakiolaatuluokkaa ja tarkoin määriteltyä kaupan pitämisen vaihetta; ottaen huomioon, että sianruhot yleensä pidetään kaupan teurastamovaiheessa, olisi käytettävä tätä vaihetta,
teurastetun sian hintanoteeraukset vahvistetaan vastedes koko yhteisössä yhteisön sianruhojen luokitusasteikon mukaan, joka vahvistetaan neuvoston asetuksella (ETY) 3220/84(4), sellaisena kuin se on muutettuna asetuksella (ETY) 3530/86(5), ja komission asetuksella (ETY) N:o 2967/85(6) vahvistettujen soveltamista koskevien yksityiskohtaisten sääntöjen mukaan; asetuksen (ETY) 3220/89 2 artiklan 2 ja 3 kohdanmukaista vakiolaatuluokitusmääritelmää on yksinkertaistettu kaudelle, joka alkaa 1 päivänä heinäkuuta 1989 ja päättyy 30 päivänä kesäkuuta 1990 vahvistettavista teurastetun sian perushinnasta ja vakiolaatuluokasta 3 päivänä toukokuuta 1989 annetulla neuvoston asetuksella (ETY) N:o 1250/89(7); lisäksi luettelo yhteisön sianliha-alan edustavista markkinoista, joka vahvistetaan neuvoston asetuksella (ETY) N:o 43/81(8), sellaisena kuin se on viimeksi muutettuna asetuksella (ETY) N:o 3553/88(9), korvataan asetuksen (ETY) N:o 2123/89 liitteessä esitetyllä luettelolla; näistä syistä olisi muutettava niitä kaupan pitämisen vaiheeseen liittyviä sääntöjä, joihin teurastetun sian keskihinta viittaa,
selvyyden vuoksi olisi annettava uusi asetus, joka yhdistää kaikki ne säännöt, jotka liittyvät siihen kaupan pitämisen vaiheeseen, johon teurastetun sian keskihinta viittaa; tämän vuoksi olisi kumottava komission asetus (ETY) N:o 2342/86(10), sellaisena kuin se on muutettuna asetuksella (ETY) N:o 2847/87(11), ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 2759 4 artiklan 2 kohdassa tarkoitettu teurastetun sian yhteisön markkinahinta on määritettävä teurastamoontuonnin yhteydessä, ilman arvonlisäveroa, elävien sikojen toimittajille maksettujen hintojen perusteella.
2 Edellä 1 kohdassa tarkoitettujen hintojen on käsitettävä jalostamattomat teurasjätteet ja muut osat, ja ne ilmaistaan 100 kilogrammaa kohden sellaiselle kylmälle sianruholle:
- joka on asetuksen (ETY) N:o 3220/84 2 artiklan 1 kohdassa tarkoitetun viitetarjontamuodon mukainen
ja
- jonka todettu paino on teuraskoukussa suoritetun punnituksen ja luokituksen jälkeen muunnettu ruhon kylmäpainoksi asetuksen (ETY) N:o 2967/85 2 artiklassa säädettyjen menetelmien mukaan.
2 artikla
1 Teurastetun sian jäsenvaltion markkinahinnan on vastattava asetuksen (ETY) N:o 2123/89 liitteessä esitettyjen jäsenvaltion markkinoilla tai hinnoittelukeskuksissa todettujen teurastetun sian hinnoittelujen keskiarvoa.
2 Edellä 1 kohdassa tarkoitettu hinta on määritettävä sellaisille ruhoille vahvistettujen hinnoittelujen perusteella, joiden paino on:
- 60 kilogrammasta alle 120 kilogrammaan luokassa U,
- 120 kilogrammasta alle 180 kilogrammaan luokassa R.
Painoluokkien valinta samoin kuin niiden mahdollinen painottaminen on jätettävä kyseiselle jäsenvaltiolle; jäsenvaltion on annettava siitä tiedoksi komissiolle.
3 artikla
1 Kumotaan asetus (ETY) N:o 2342/86.
2 Viittaukset asetukseen (ETY) N:o 2342/86 on katsottava viittauksiksi tähän asetukseen.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä marraskuuta 1989.

Labels: 2
6